[{"text_idx": "#000000", "text": "Vald Kuusiku lennuva\u0308lja kohtuotsust ei vaidlusta"}, {"text_idx": "#000001", "text": "Tallinna Halduskohus rahuldas MTU\u0308 Rapla Lennuklubi kaebuse ja tu\u0308histas Rapla vallavolikogu otsuse, millega kinnitati Kuusiku lennuva\u0308lja haldaja konkursi vo\u0303itja. Volikogu otsustas ja\u0308tta kohtuotsuse vaidlustamata ja liikuda edasi haldaja leidmisega."}, {"text_idx": "#000003", "text": "Vallavalitsus soovib Ma\u0308gi so\u0303nul suunata energia uue hanke korraldamisele Kuusiku lennuva\u0308ljale haldaja leidmiseks, korrigeerides varasema konkursi puudusi, mis kohtuotsuses va\u0308lja toodi. Volikogu toetas vallavalitsuse seisukohta, ha\u0308a\u0308letades selle poolt. Vaid u\u0308ks volikogu liige ha\u0308a\u0308letas vastu. See ta\u0308hendab, et varasem volikogu otsus tu\u0308histatakse. Sellekohase eelno\u0303u esitab Rapla vallavalitsus volikogu ma\u0308rtsikuu istungiks."}, {"text_idx": "#000008", "text": "Meelis Ma\u0308gi to\u0303i oma esitluses va\u0308lja variandid, mida vallavalitsus on edasiste sammudena Kuusiku lennuva\u0308ljaga seoses kaalunud. Nimekirjas seisid variantidena asuda kohaliku omavalitsusena ise lennuva\u0308lja haldama ja investeerima; teha lu\u0308hiajaline konkurss kuni viieks aastaks; leida pikaajaline haldaja hankega koos hoonestuso\u0303igusega; vo\u0303o\u0303randada kogu kinnistu tingimusega lennuva\u0308lja 25 aastat to\u0308o\u0308s hoida; tegevuse peatamine ning kinnistu enampakkumisega po\u0303llumaana niitesse andmine."}, {"text_idx": "#000009", "text": "Ma\u0308gi so\u0303nul ja\u0308i vallavalitsus seisukohale viia la\u0308bi pikaajalise haldaja/partneri leidmise hange, korrigeerides kohtu poolt esile toodud puudusi. Esitlustest vo\u0303is lugeda, et lepingu perioodiks on kavatsus anda partnerile hoonestuso\u0303igus, luua hanketingimused sarnaselt eelmise konkursiga. Samuti plaanitakse teha ettepanek lisada hoonestuso\u0303iguse tasu ning mo\u0303te on kuni hanke alusel valitud partnerile vara u\u0308leandmiseni lennuva\u0308ljal tegevus peatada."}, {"text_idx": "#000010", "text": "Po\u0303hjendustes on va\u0308lja toodud, et selle variandi puhul tagatakse kinnistu sa\u0308ilimine kaugemas tulevikus kohaliku omavalitsuse omandis ning see ei no\u0303ua omavalitsuselt investeerimist. Lennutegevuse vo\u0303imalus Kuusikul sa\u0308iliks."}, {"text_idx": "#000011", "text": "Lennutegevusest oli juttu ka volikogu liikmete vahel. Aare Heinvee vo\u0303ttis teemaks, et eelmisel volikogu istungil ra\u0308a\u0308giti Rail Balticu peatusest, mille asukohast Raplas ra\u0308a\u0308kides toodi u\u0308he tugeva po\u0303hjendusena va\u0308lja just lennuva\u0308lja la\u0308hedust. Heinvee ro\u0303hutas, et tuleviku mo\u0303ttes on lennuva\u0308ljal va\u0308ga suur va\u0308a\u0308rtus ning seda tasuks hoida ja mitte va\u0308hendada."}, {"text_idx": "#000013", "text": "Vallavalitsus tutvustas volikogu liikmetele erinevaid vo\u0303imalikke edasisi arenguka\u0308ikusid lennuva\u0308lja osas. Need olid seinast seina, rohkem nagu ajuru\u0308nnaku ehk siis ko\u0303igi erinevate vo\u0303imaluste kokkuvo\u0303te. U\u0308hes teoreetilises variandis (lennutegevuste peatamine, u\u0308ksnes heinamaana kasutamine) paistis kahjuks ja\u0308tkuvalt va\u0308lja va\u0308iklast solvumist ja ka\u0308ttemaksuhimu. Lennusportlased on hetkel a\u0308raootaval seisukohal, sest pall on vallavalitsuse ka\u0308es. Loodame siiski, et kaine mo\u0303istus ja isetu perspektiivitunne vo\u0303idavad."}, {"text_idx": "#000014", "text": "Sellise suurusega lennuva\u0308li ja erinevad tegevused sellel on siiski u\u0308ks Raplamaa su\u0308mbolitest. Eestis on piisavalt palju pisikesi eralennuva\u0308ljasid, millel lennuraja suurus on vaid 25\u00d7400 meetrit. Jah, needki kannavad lennuva\u0308lja nime ja va\u0308ikelennukite jaoks ta\u0308idavad oma funktsiooni suurepa\u0308raselt, aga seal ei ole vo\u0303imalik mingisugune muu hobilennundus, lennuspordist ra\u0308a\u0308kimata. See ongi u\u0308ks po\u0303himo\u0303tteline teema, mille pa\u0308rast lennusportlased asja pa\u0308rast vo\u0303itlevad \u2013 et ei tekiks olukorda, kus justnagu sa\u0308iliks lennuva\u0308li, aga samas selle va\u0308a\u0308rtus oleks sisulise ku\u0308lje ehk tegevuste mitmekesisuse poolest vaid 10% ta\u0308nasest."}, {"text_idx": "#000015", "text": "kuusiku lennuva\u0308limtu\u0308 rapla lennuklubirapla vallavalitsus"}, {"text_idx": "#000018", "text": "Ajaleht Raplamaa So\u0303numid on kord na\u0308dalas (kolmapa\u0308eviti) ilmuv poliitiliselt ja majanduslikult so\u0303ltumatu Raplamaa uudiseid kajastav va\u0308ljaanne."}]